Diari Oficial de la Generalitat Valenciana


Sumari del DOGV 7480, del 06-03-2015 (2015/1893)

Notificació de la sentència dictada en el procediment de divorci contenciós número 1253/2013.
---------------------------------------------------------------------------------------------

### Dades del document

Número de DOGV
:   7480

Data del DOGV
:   06-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1893


Organisme emissor
:   Jutjat de Primera Instància Número 5 de Llíria

Tipus de document
:   Edicte

Notificació de la sentència dictada en el procediment de divorci contenciós número 1253/2013. [2015/1893]  
Divorci contenciós 1253/2013  
En el juí a què es fa referència s'ha dictat la resolució que té la part dispositiva que, literalment, és com seguix:  
  
«Dispositiva  
Estimar la demanda de divorci instada per la procuradora Ana María Peris García, en nom i representació de Carlos Ignacio Costa Sánchez, contra Olga Levchenko Ivanovna.  
Declarar el divorci vincular de les parts, Carlos Ignacio Costa Sánchez i Olga Levchenko Ivanovna, acordant les mesures següents:  
  
1r Atribuir a Carlos Ignacio Costa Sánchez la guarda i custòdia de la filla menor, N., mantenint la pàtria potestat compartida i fixant a favor d'Olga Levchenko Ivanovna el règim de comunicació següent, que regirà durant tot l'any, caps de setmana alterns, segons disponibilitat horària del punt de trobada, en les seues instal·lacions i sempre en presència de tercer.  
2n Contribució del progenitor no custodi. Olga Levchenko Ivanovna, en concepte d'aliments a favor de la seua filla, N., haurà de contribuir amb 180 euros mensuals, quantitat que haurà de ser satisfeta dins dels cinc primers dies de cada mes, en 12 mensualitats, en el número de compte corrent que facilite el pare, i que serà objecte de revaloració anual conforme a l'increment de preus al consum que publique l'Institut Nacional d'Estadística o organisme que el substituïsca. La dita revisió es farà cada any, comptant des de la data de la sentència, i s'hi aplicarà l'increment produït durant l'any anterior.  
Els gastos extraordinaris necessaris hauran de ser satisfets per mitat, prèvia la seua acreditació documental per part de qui els haja realitzats. S'entendrà per gastos extraordinaris necessaris tots aquells no periòdics que, per la seua entitat, no s'inclouen en la pensió d'aliments, com els gastos mèdics i farmacèutics no coberts per la Seguretat Social, així com aquells altres que per la seua entitat així es derive. Els gastos extraordinaris no necessaris seran satisfets per mitat sempre que hi haja acord previ entre les parts, i prèvia acreditació documental d'eixe acord.  
  
3r S'atribuïx a Carlos Ignacio Costa Sánchez l'ús de la vivenda que va ser familiar, sítia al carrer de Jerte, número 36, de la urbanització Masia de Traver, de Riba-roja de Túria.  
Notifiqueu esta resolució a les parts amb l'advertència que no és ferma i que s'hi pot interposar en contra, en el termini de cinc dies comptats des de la seua notificació, recurs d'apel·lació davant de l'Audiència Provincial de València. Per a interposar el recurs cal depositar en el compte d'este Jutjat la quantitat de 50 euros, tal com disposa la Llei Orgànica 1/2009.  
Així ho acorda, mana i firma Vicente Sanchis Ferrandis, magistrat del Jutjat de Primera Instància i Instrucció número 5 de Llíria i el seu partit. En done fe.  
Publicació. La sentència anterior ha sigut firmada, llegida i publicada pel jutge que la subscriu, mentres celebrava audiència pública en el dia de la data de la seua data. En done fe.»  
  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000,de Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència a Olga Levchenko Ivanovna.  
  
  
Llíria, 21 de gener de 2015.- La secretària judicial: Rosa María Salvador Cano.